b'\n_START_ARTICLE_\nJonathan Stead\n_START_SECTION_\nBiografi\n_START_PARAGRAPH_\nJon Stead startet sin fotballkarriere i Huddersfield Town i 2002. Hans f\xc3\xb8rste obligatoriske kamp for klubben var den 10. august 2002 da Huddersfield tapte en ligakamp mot Brentford 2-0. Den 12. oktober 2002 laget han sine f\xc3\xb8rste m\xc3\xa5l for the Terriers da han noterte seg for to m\xc3\xa5l i 3-0 seieren over Notts County. Totalt ble det 6 m\xc3\xa5l p\xc3\xa5 42 ligakamper i hans f\xc3\xb8rste sesong i Huddersfield. _NEWLINE_Med 16 ligam\xc3\xa5l for Hudderfield Town i f\xc3\xb8rste del av 2003/04-sesongen ble han en ettertraktet spiller for klubber h\xc3\xb8yere oppe i ligasystemet, og 2. februar 2004 gikk han til Blackburn Rovers for \xc2\xa31 250 000. Jon Stead spilte sin f\xc3\xb8rste kamp, og laget sitt f\xc3\xb8rste m\xc3\xa5l, for Rovers 7. februar 2004 da laget slo Middlesbrough 1-0._NEWLINE_Etter 16 m\xc3\xa5neder i Blackburn ble Sunderland Steads tredje klubb som profesjonell fotballspiller. Han skrev under for the Black Cats 13. juni 2005 i en avtale som medf\xc3\xb8rte at Blackburn mottok \xc2\xa31 800 000 for han. Jon Stead debuterte for Sunderland den 13. august 2005 da laget hans tapte 3-1 mot Charlton Athletic. Han gjorde seg ikke bemerket som noen m\xc3\xa5lscorer i sin debutsesong for klubben fra Tyne and Wear da hans f\xc3\xb8rste, og eneste m\xc3\xa5l denne sesongen kom mot Everton den 1. april 2006._NEWLINE_Da Roy Keane i august 2006 ble ny sjef i Sunderland f\xc3\xb8rte dette til lite spilletid for Stead, og den 13. oktober 2006 skrev han derfor under p\xc3\xa5 en 3-m\xc3\xa5neders l\xc3\xa5neavtale med Derby County. Hans f\xc3\xb8rste kamp for the Rams var 15. oktober 2006 da Derby tapte 3-1 mot Plymouth Argyle. Hans f\xc3\xb8rste m\xc3\xa5l for klubben fra Derbyshire kom 11. november 2006 i en ligakamp mot Coventry City. Etter 17 kamper og 3 m\xc3\xa5l for Derby returnerte Stead tilbake til Sunderland i januar 2007, men kort tid etter ble han solgt til Sheffield United for \xc2\xa3750 000._NEWLINE_Jonathan Stead spilte sin f\xc3\xb8rste kamp for the Blades den 13. januar 2007 i en ligakamp mot Portsmouth, og kan scoret sitt f\xc3\xb8rste m\xc3\xa5l for United 30. januar 2007 i en ligakamp mot Fulham.'